Čierne Javorové pleso

Čierne Javorové pleso, Čierne pleso, Čierne pleso javorové, Čierne javorové pleso, Čierne pleso javorinské (nem. Schwarzer See, Javoriner Schwarzer See, Javorinainer Schwartzsee, Uhrngärtner Schwarzer See, maď. Fekete-tó, Javorinai Fekete-tó, poľ. Czarny Staw Jaworowy, Czarny Staw, Czarny Staw pod Lodowym) je najtypickejšie morénové pleso vo Vysokých Tatrách na Slovensku. Poloha Nachádza sa v nadmorskej výške 1 492 m n. m. na dolnom stupni Čiernej doliny v komplexe Javorovej doliny. Pleso bolo kedysi asi trikrát väčšie ako v súčasnosti, zabralo aj trávnatú plošinku na východ od svojho dnešného koryta. Pleso pomaly zarastá kosodrevinou a zasypávajú ho zlomiská z okolitých štítov. Zem je podmáčaná vodou Čierného potoka, ktorý zberá vody v najvyšších častiach Čiernej doliny. Do plesa vteká krátkym podzemným úsekom. Vyteká z neho povrchovým odtokom cez Čierny les až do Javorinky. Juhozápadná strana plesa je veľmi plytká a jej väčšia časť zarastá trávou. Nad severným brehom plesa je malý prameň, blízko ktorého stál pred prvou svetovou vojnou domček lesnej stráže grófa Christiana Hohenlohe. Názov Názov dostalo od jeho čierneho bahnitého dna. Pôvodný ľudový názov je len krátko Čierne pleso. Turistika Nevedie k nemu žiaden turistický chodník. Referencie Iné projekty Commons ponúka multimediálne súbory na tému Čierne Javorové pleso Externé odkazy Tatranská encyklopédia[nefunkčný odkaz] Poloha na turistickej mape